KLAIPĖDOS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL AUTOBUSŲ SPALVOS KOMBINACIJOS NUSTATYMO IR JOS ĮGYVENDINIMO TERMINŲ

2015 m. rugpjūčio 17 d. Nr. AD1-2409

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Lietuvos Respublikos susisiekimo ministro 1998 m. vasario 12 d. įsakymo Nr. 55 „Dėl Keleivinio kelių transporto priemonių apipavidalinimo nuostatų patvirtinimo“ (Lietuvos Respublikos susisiekimo ministro 2015 m. vasario 2 d. įsakymo Nr. 3-40(1.5 E) redakcija) 2 punktu, Reguliariojo reiso vietinio (miesto ir priemiestinio) susisiekimo maršruto autobuso apipavidalinimo tvarkos aprašo, patvirtinto Klaipėdos miesto savivaldybės tarybos 2015 m. gegužės 28 d. sprendimu Nr. T2-128, 5 ir 8 punktais ir atsižvelgdamas į Klaipėdos miesto savivaldybės tarybos kolegijos 2015 m. liepos 3 d. posėdžio protokolo Nr. TAK-5 1 punktą:

1. Nustatau, kad:

1.1. reguliariojo reiso vietinio (miesto ir priemiestinio) susisiekimo maršruto autobuso spalva yra mėlyna (spalvos kodas pagal NCS – S 3060-R90B);

1.2. reguliariojo reiso vietinio (miesto ir priemiestinio) susisiekimo maršruto autobuso šonų viršutinėje dalyje yra Klaipėdos miesto herbo ir vėliavos spalvų juosta: geltonos (spalvos kodas pagal NCS – S 0580-Y10R) ir raudonos (spalvos kodas pagal NCS – S 0085-Y90R) spalvų;

1.3. reguliariojo reiso vietinio (miesto) susisiekimo maršruto autobuso priekio viduryje yra Klaipėdos miesto herbas;

1.4. konkretaus reguliariojo reiso vietinio (miesto ir priemiestinio) susisiekimo maršruto autobuso modelio apipavidalinimo techniniai reikalavimai (herbo, juostos matmenys, jų vieta ir pan.) nurodomi VšĮ „Klaipėdos keleivinis transportas“ direktoriaus tvirtinamuose autobuso apipavidalinimo projektuose.

2. Nustatau šio įsakymo 1 punkto įgyvendinimo terminus:

2.1. visi vežėjų naujai įsigyjami autobusai apipavidalinami nuo šio įsakymo įsigaliojimo datos;

2.2. visi šiuo metu dirbantys autobusai privalo būti apipavidalinti iki 2016 m. rugsėjo 1 d.;

2.3. jeigu autobusai nurašomi per 2015 ir 2016 metus jų apipavidalinti neprivaloma;

2.4. visų šiuo metu dirbančių ekologiškų autobusų ir tų autobusų, kurių sutartyse su VšĮ „Klaipėdos keleivinis transportas“ buvo nustatyta kita spalvinė kombinacija, iki tų sutarčių galiojimo pabaigos apipavidalinti nereikia.

3. Pavedu šio įsakymo vykdymą kontroliuoti VšĮ „Klaipėdos keleivinis transportas“.

4. Nustatau, kad šis įsakymas skelbiamas Teisės aktų registre ir Klaipėdos miesto savivaldybės interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

Savivaldybės administracijos direktorius	Saulius Budinas